AQShda ilk marta koronavirusning odamdan odamga yuqishi qayd etildi

So‘nggi ma'lumotlarga ko‘ra, Xitoyda Uxan shahrida tarqalishni boshlagan koronavirusdan hozirgacha 170 kishi vafot etdi, virusni yuqtirib olganlar soni 7711 nafarni tashkil etmoqda, boshqa mamlakatlarda ham virusni yuqtirib olganlar soni qo‘shib hisoblanganda bu ko‘rsatkich 7894 kishiga yetgan. Infeksiya Xitoydan tashqari yana 16 mamlakatda qayd etilgan.
Jahon sog‘liqni saqlash tashkiloti (JSST) koronavirus tarqalishi jadallashgani sababli favqulodda qo‘mitasining maxsus yig‘ilishini chaqirtirgan. Yig‘ilish tashkilotning Jyenevadagi bosh qarorgohida bo‘lib o‘tadi.
JSST direktori Tedros Adanom Gebreisus tashkilotdagilar virus Germaniya, Vetnam va Yaponiyada Xitoyga bormaganlarga ham yuqqanidan tashvishdaligini bildirgan.
«Xitoydan tashqarida bu virus odamdan odamga yuqishi bilan bog‘liq holatlar juda kam bo‘lsa ham, global epidemiya yuzaga kelishi xavfi mavjud», - degan u.